El temps a Palamós: Imatges d'un dia ennuvolat
Imatge on s'observa que els sembrats ja són verds a la Plana de Castell.
La jornada ennuvolada d'ahir ens va donar un cel força monòton, amb una capa de núvols baixos quasi uniforme, la qual tapava una capa superior formada per núvos mitjos. Tot plegat ens va donar un dia molt gris, amb la caiguda d'algunes roines., no obstant, si observem els paisatges, aquests ens indiquen altres coses força interessants i que denoten l'época de l'any on ens trobem.
Imatge dels sembrats d'hivern verdejant, degut a les pluges que han anat caient les últimes jornades. Al fons de la imatge, s'observa una columna de fum que es mou horitzontalment degut al vent fluix de llevant que bufava. Segurament estaven cremant restes de les destrosses provocades per la nevada del mes de març.
Imatge del cel cobert i de la zona de recuperació de dunes de la Platja de Castell. Observeu com no hi havia ningú, estampa molt diferent a la que podem trobar a l'estiu.
Penyassegat a sota el Castell de St. Esteve amb el Cap Gros al fons i el cel cobert.
Zona de la Negra de St. Esteve, es pot veure una mica de tràngol topant contra les roques.